

Kansainvälisyyssuunnitelma

Alakylän koulu 2023-2024

**Lähtökohtia kansainvälisyyskasvatukseen**

**Asenteiden kansainvälisyys**

Koulumme sijaitsee Kiimingin Alakylässä, Haukiputaantie ja Alakylän tien risteyksessä. Olemme syrjässä kylältä ja Oulun puolen asutukseenkin matkaa tulee noin kymmenen kilometriä. Sijaintimme ei mahdollista jokapäiväistä/-viikkoista kanssakäymistä ulkomaalaisten kanssa. Kiimingin alueella ei ole juurikaan ulkomaalaisia, joten lapset eivät välttämättä kohtaa lainkaan eri kulttuureista tulevia ihmisiä jokapäiväisessä elämässään.

Vuosina 2010-2012 koulullamme toteutunut Comenius-projekti sekä 2014-2017 toteutettu Erasmus+ KA2-projekti onnistuivat hyvin vähentämään ennakkoluuloja ja innostamaan tutustumaan vieraisiin kulttuureihin ja opiskeleman vieraita kieliä (<- sekä oppilaat että opettajat) Näistä projektista lähtien koulumme on ollut aktiivinen Erasmus+-hankkeisiin osallistuja. Tällä hetkellä toimimme koulupalon vuoksi väistötiloissa ja odotamme uuden koulun rakentumista. Uuden koulun valmistuessa ja poikkeusolojen loputtua olemme jälleen valmiita projekteihin, jotka sisältävät oppilasliikkuvuuksia. Siihen asti olemme päättäneet panostaa kotikansainvälisyyteen.

**Kotikansainvälisyys (oman koulun monikulttuuriset, virtuaalinen kansainvälisyys, kielikasvatus)**

Koulullamme on vieraillut Erasmus kouluissa –projektin myötä useampia vaihto-oppilaita aikaisempien lukuvuoden aikana sekä useita opettajia jobshadowing-vierailulla. Olemme lisäksi olleet osallisina erilaisissa eTwinning-projekteissa ja Comenius/Erasmus+-projekteissa. eTwinning on luonteva osa koulumme opiskelua myös lukuvuonna 2023-2024 ja yhä useampi opettaja on tutustunut projektialustan käyttöön.

**Kansallinen kansainvälisyys (kansalliset verkostot, koulujen yhteistyö Suomessa kansainvälistymisen lisäämiseksi, instituutit, kansainväliset suomalaiset yritykset/kouluyhteistyö)**

Kaupungin kansainvälistymisrahan avulla olemme toteuttaneet yhdessä Oulun Tähtisirkuksen kanssa kaikille oppilaille suunnattua projektia ”Sirkustelu kansainvälisenä ilmiönä”. Tämä projekti on mahdollistanut oppilaiden vierailun Oulun Tähtisirkuksella ja siihen liittyvät aktiviteetit. Lukuvuonna 2023-2024 vierailuvuorossa ovat vuosiluokat 3-4.

**Liikkuvuus (oppilaat, henkilökunta)**

Comenius-projektin (2011-2013) myötä koulumme opettajahenkilökunta pääsi tutustumaan partnerimaidemme kouluihin (koko opettajakunta). Projektin myötä 20 oppilaalle tarjoutui myös mahdollisuus päästä vierailemaan ulkomaisella koululla. Lukuvuosina 2014-2017 koulumme osallistui Erasmus+ KA2 –projektiin *Czeck it Out, Be Croative and Finnish Ahead (http://check-creative-finish.eu)* jonka kantavana teemana oli yrittäjyyskasvatus. Aiheeseen tutustuttiin vuosittain vaihtuvat alateeman avulla. Myös tässä projektissa opettajahenkilökunta teki opintovierailuja oppilaiden kanssa molemmille partnerikouluillemme Tsekissä ja Kroatiassa. Vierailuilla kävi koko luokanopettajahenkilökunta sekä yhteensä 36 oppilasta. Näiden lisäksi projekti kosketti 12 isäntäperheinä toiminutta perhettä Alakylän alueella.

Koulullamme oli kaksivuotinen opettajien täydennyskoulutusprojekti *Oppiva yhteisö kansainvälistyvässä maailmassa* (Erasmus+ KA1, 2014-2016) ja vuosina 2018-2021 koulullamme oli Erasmus+ KA122- hanke aihepiirillä *”Hyvät tavat on*”.Vuosina 2021-2023 Erasmus+-KA122-hankkeen aiheenamme oli*”Voisimme hyvinkin voida paremmin”*. Näiden kahden viimeisimmän hankkeen tavoitteena oli tuoda uusia ideoita ja näkökulmia koulumme hyvinvointisuunnitelman laadintaan. Tällä hetkellä aloittelemme 18kk mittaista Erasmus+KA 122- hanketta aihepiiristä *” Mutkatonta matematiikka minäkuvaa kohottaen”*, jonka tavoitteena on tukea oppilaiden matemaattista minäkäsitystä tunnetaitoja ja tunnekasvatusta hyväksi käyttäen.

**Koulun kieliohjelma**

Kiimingin alueella voi opiskella saksaa tai ranskaa tai 4.luokalta alkaen. Alakylän koululta kieliä mennään opiskelemaan Kiiminkijoen koululle ja viikoittainen bussilla kulkeminen saattaa rajoittaa osaltaan kielivalintoja. Kieltenopiskeluun tuli uutta intoa Comenius- ja Erasmus+ projektien myötä ja innostusta on pyritty pitämään yllä/nostamaan erilaisin pienin Etwinning-projektein ja kirjekaverein. Laajempi kielitaitopohja mahdollistaisi erilaisten ja eri kielillä tapahtuvan projektityöskentelyn.

Oulun kieliohjelma

perusaste: http://www.ouka.fi/oulu/koulutus-ja-opiskelu/kielten-opetus

lukioiden tarjonta: <http://www.ouka.fi/oulu/koulutus-ja-opiskelu/kielten-opetus1>

**Sidosryhmät**

**Vanhemmat**. Koulullamme käynnistettiin vanhainyhdistystoimintaa lukuvuonna 2014-2015, mutta vanhemmat osallistuivat aktiivisesti jo aikaisemmassa Comenius-projektissa majoittaen tänne tulevia lapsia ja järjestäen osan ilta-aktiviteeteista. Järjestämme vanhempainiltoja ja tiedotamme koteja Wilma-viestein koulumme kansainvälisestä toiminnasta

**Seurakunta.** Seurakunta on ollut koulumme merkittävä yhteistyökumppani ja mm. tänä lukuvuonna lähetystyöntekijä saapuu keväällä kertomaan kirkon toiminnasta ulkomailla.

**Oulun Tähtisirkus.** Toteutamme Oulun Tähtisirkuksen kanssa yhteistyössä projektia ”Sirkus kansainvälisenä ilmiönä”

**Hanketoiminnan rooli koulun kansainvälisyydessä**

Pidämme hanketoiminnan merkitystä koulullemme suurena. Toimiva yhteistyö ulkomaisten koulujen kanssa tuo hyviä käytänteitä koulullemmekin ja mahdollistaa oppilaiden omakohtaisen tutustumisen vieraisiin kulttuureihin sekä omalla koululla että mahdollisilla vierailuilla.

Koulumme opettajat sitoutuivat edellisiin projekteihin täysin ja tulevissakin Erasmus+-projektissa toimimme koko koulun voimin. Pidämme tärkeänä, että kaikki hanketoiminta on avointa kaikille koulumme opettajille ja jokaisella koulumme opettajalla on yhdenvertainen mahdollisuus osallistua hankeen toimintaan.

**Arviointi**

Isompien teemapäivien ja projektien arviointi- ja kehityskeskustelu pidetään opettajankokouksien yhteydessä. Teemme lisäksi yhteistyötahojen kanssa arviointia teemapäivien jne. vaikutuksesta.

**Toivottuja muutoksia lähiaikoina tai pitemmällä tähtäimellä**

**\*koulun toimintakulttuuurissa**

Koulumme opettajilla on yhteinen tavoite kansainvälistää koulutoimintaamme kehittämällä kansainvälisyyssuunnitelmaamme

**\*henkilöstössä**

Kansainvälisyyden toivotaan lisäävän täydennyskoulutusmahdollisuutta myös ulkomailla. Haemme Erasmus+-akkreditointia syksyllä 2023 takaamaan jatkossa henkilöstön liikkuvuuden.

**\*oppilaiden/opiskelijoiden osalta**

Kansainvälisyyskasvatuksella pyritään vaikuttamaan kieltenopiskelun innostukseen, suvaitsevaisuuden kasvuun sekä oman kulttuuri-identiteetin vahvistumiseen.

Kulttuuri-identiteetti ja kansainvälisyys -aihekokonaisuuden päämääränä on auttaa oppilasta ymmärtämään suomalaisen ja eurooppalaisen kulttuuri-identiteetin olemusta, löytämään oma kulttuuri-identiteettinsä sekä kehittämään valmiuksiaan kulttuurien väliseen vuorovaikutukseen ja kansainvälisyyteen.

Perusopetus rakentuu moninaiselle suomalaiselle kulttuuriperinnölle. Se on muodostunut ja muotoutuu eri kulttuureiden vuorovaikutuksessa. Opetus tukee oppilaiden oman kulttuuri-identiteetin rakentumista ja kasvua aktiivisiksi toimijoiksi omassa kulttuurissaan ja yhteisössään sekä kiinnostusta muita kulttuureita kohtaan. Samalla opetus vahvistaa luovuutta ja kulttuurisen moninaisuuden kunnioitusta, edistää vuorovaikutusta kulttuurien sisällä ja niiden välillä ja luo siten pohjaa kulttuurisesti kestävälle kehitykselle.

Eri kulttuuri- ja kielitaustoista tulevat ihmiset kohtaavat toisensa perusopetuksessa ja tutustuvat monenlaisiin tapoihin, yhteisöllisiin käytäntöihin ja katsomuksiin. Asioita opitaan näkemään toisten elämäntilanteista ja olosuhteista käsin. Oppiminen yhdessä yli kieli-, kulttuuri-, uskonto- ja katsomusrajojen luo edellytyksiä aidolle vuorovaikutukselle ja yhteisöllisyydelle. Perusopetus antaa perustan ihmisoikeuksia kunnioittavaan maailmankansalaisuuteen ja rohkaisee toimimaan myönteisten muutosten puolesta. (OPS 2016)

**Toimintasuunnitelma 2023-2024**

|  |  |
| --- | --- |
| **Millaista kansainvälisyystoimintaa haluaisitte lisätä/kehittää?** | - oppilaslähtöistä kansainvälisyystoimintaa - kotikansainvälisyyttä- kontakteja ulkomaille (Erasmus+-ohjelma)- opettajien täydennyskoulutusta (esim. job-shadowing) ja hyviä uusia käytänteitä koululle- job shadowing –vierailijoiden vastaanotto |
| **Tavoitteet** | - oman henkilökohtaisen henkisen ja aineellisen kulttuuriperimän kasvattaminen- omien kulttuuristen juurien tiedostaminen- oppilas ymmärtää kulttuuri-identiteetin osatekijöitä ja niiden merkitystä yksilölle ja yhteisölle- suvaitsevaisuuden kasvattaminen lasten ja aikuisten keskuudessa- kielitaidon tärkeyden ymmärtäminen ja kiinnostus muita vieraita kieliä kohtaan- yhteistyön ja yhteisöllisyyden kasvaminen- aktiiviseksi kansalaiseksi kasvaminen |
| **Toiminta** | Koulullamme kansainvälisyyskasvatus tapahtuu mm. projektien ja erilaisten teemapäivien avulla. Käytössämme on esim. - eTwinning-projektit- Erasmus kouluissa-vieraat- muut ulkomaiset vieraat- koulun kansainvälisyyspäivät- kummilapsi- kirjekaverit- Unicef-kävely/-päivä- yhteistyö seurakunnan kanssa (lähetystyöntekijät)- Erasmus+ KA122 -hanke-osallistuminen eurooppalaiseen kielten päiväänLisäksi käynnistämme keväällä 2024 kansainvälisyyspassin suunnittelun. Kansainvälisyyspassin tavoitteena on lisätä kotikansainvälisyyden aspektia koulumme toimintakulttuurissa.  |
| **Toteutus (vastuuhenkilö suluissa)** | Kansainvälisyyskasvatus on osa jokaisen luokkatason kouluvuotta. Kansainvälisyyskasvatusta toteutetaan mm. seuravanlaisin materiaalein- 0.lk ulkomaiset leikit (luokanopettaja)-1.lk Myllytonttu (luokanopettaja)-2.lk Minä ja Eurooppa (luokanopettaja ja/tai kieltenopettaja)- 3.-4.lk kirjeenvaihto/ eTwinning/ satukirjat, joiden tarinat liittyvät kansainvälisyyteen, suvaitsevaisuuteen tai muutoin sopivat kv-kasvatukseen (luokanopettaja yhteistyössä kieltenopettajan kanssa)- 5.-6.lk kirjeenvaihto/ eTwinning/ satukirjat, joiden tarinat liittyvät kansainvälisyyteen, suvaitsevaisuuteen tai muutoin sopivat kv-kasvatukseen (luokanopettaja yhteistyössä kieltenopettajan kanssa)- koulun yhteiset: Unicef-kävely, seurakunnan lähetystyöntekijän vierailu, kummilapset, Erasmus+ KA122 –hanke |
| **Resurssit** | - kansainvälisyyskasvatus tullaan toteuttamaan pitkälti omalla koululla tapahtuvana tekemisenä, eikä sitä varten tarvita erillistä rahallista resurssia. Mahdolliset pienet postitus- tms. kulut (isompien oppilaiden projektityöskentely) neuvotellaan rehtorin kanssa koulun budjetista. -kaupungin kansainvälisyysrahaa anotaan vuosittain kansainvälisyyskasvatuksen kohteeseen ja tänä vuonna myös kansainvälisyyspassitoiminnan aloittamiseen.-Erasmus+ KA1/KA2 –hankkeita varten anotaan rahoitus Opetushallitukselta  |
| **Arviointi** | - isompien teemapäivien ja projektien arviointi- ja kehityskeskustelu opettajankokouksissa- vuosikohtainen koonti luokkien kansainvälisyystoiminnasta -yhteistyötahojen kanssa käytävä arviointi |

**Kansainvälisyyskasvatuksen toteutuminen Alakylän koululla**

Erasmus kouluissa -hanke

|  |  |
| --- | --- |
| **Lukuvuosi**  | **Vierailija hankkeen kautta**  |
| 2010-2011  | Espanjalainen vaihto-oppilas järjesti espanjankielisen työpisteen World Water Day-työpajapäiväämme  |
| 2011-2012  | Ranskalainen vaihto-oppilas kertoi oppilaille kotimaastaan ja ranskan kielestä ennen A2-kielen kielivalintoja  |
| 2012-2013  | Luxemburgilainen vaihto-oppilas kertoi kotimaastaan saksan opiskelijoille  |
| 2012-2013  | Saksalainen vaihto-oppilas kertoi kotimaastaan ja joulun vietosta Saksassa ennen A2-kielen kielivalintoja  |
| 2013-2014  | Tsekkiläinen vaihto-oppilas kertoi kotimaastaan  |
| 2014-2015  | Espanjalainen vaihto-oppilas kertoi joulusta ja uudesta vuodesta Espanjassa  |
| 2014-2015  | Itävaltalainen vaihto-oppilas kertoi vanhempiensa kotimaasta Kroatiasta (liittyi tiiviisti koulumme Erasmus+ -Learning Event vierailuun Kroatiaan)  |
| 2015-2016 |  |
| 2016-2017 | Malesialainen opettaja vieraili koulullamme kertomassa kotimaastaan kuvin sanoin ja videoin. |
| 2017-2018 | Italialainen vaihto-oppilas vieraili koulullamme kertomassa kotimaastaan. |
| 2017-2018 | Kiinalainen vaihto-oppilas vieraili koulullamme kertomassa kotimaastaan värikkään Powerpoint-esityksen muodossa. |
| 2017-2018 | Ghanalainen vaihto-oppilas vieraili koulullamme kertomassa kotimaastaan.  |

eTwinning-projektit

|  |  |  |
| --- | --- | --- |
| **Vuosi**  | **Projektin nimi**  | **Kuvaus**  |
| 2011   | European Day of Languages  | Postikorttiprojekti Euroopan kielten päivänä  |
| 2011  | Mein Leben  | Saksan opiskelijoiden projekti omasta elämästä  |
| 2011  | Learning Environments  | Omasta koulusta kertomista  |
| 2012  | Toys are us  | Lelut tekevät tavallisia asioita: saunovat, luistelevat, leipovat pipareita jne.   |
| 2012  | Flaschenpost  | Saksan opiskelijoiden projekti omasta maastaan ja kotikaupungistaan  |
| 2013  | Tag der Europäischen Sprachen  | Euroopan kielten päivän projekti saksankielen aloittaneille opiskelijoille: piirrä ja leikkaa lempisanasi suomeksi ja saksaksi.  |
| 2015  | Christmas Card Exchange  | Joulukorttiprojekti usean Euroopan maan kesken  |
| 2016 | Travelling Around Europe | Pelialustaprojekti, Euroopan maihin tutustumista oppilaiden tekemien pelilautojen avulla |
| 2017 | Postcards from Nordic countries | Sähköisten postikorttityyppisten kaupunkiesittelyjen avulla lapset saavat maistiaisia eri Pohjoismaista ennen varsinaista aiheen opiskelua. Osa 4.lk MOK-kokonaisuutta. |
| 2017 | The Alphabet of my home town and country | Omaan ja partnerikoulun maahan tutustutaan aakkosten näkökulmasta. Jokainen aakkonen kuvastaa jotain nähtävää, kuultavaa, tunnettavaa tai muutoin aistittavaa asiaa kyseisessä maassa. (esim. I is for ice hockey.) |
| 2018-2023 |  | Pieniä joulukortti/ystävänpäiväkortti/kirjeprojekteja. Projekteissa on hyödynnetty aikaisempien projektien kontakteja. Alustana on käytetty muutakin kuin etwinning-alustaa. |

Muita toteutuneita projekteja:

|  |  |
| --- | --- |
| **Vuosi** | **Projekti** |
| 2010-2012 | Comenius Exploring Europe’s Waters  |
| 2014-2017 | Erasmus+ Czech It Out, Be Croative and Finnish Ahead  |
| alkaen 2014 | Kummilapset SOS-lapsikylässä |
| alkaen 2015 | Postcrossig |
| 2012-2014 | Kirkon ulkomaanavun vierailija koulullamme  |
| 2016 | St Patrick’s Day –konsertti Sykkeellä |
| 2017 | Kansainvälinen lasten ja nuorten elokuvafestivaali |
| 2019 | Kansainvälinen lasten ja nuorten elokuvafestivaali |
| alkaen 2020 | Sirkus kansainvälisenä ilmiönä |

**Ulkomaiset vierailijat koulullamme**

|  |  |  |  |
| --- | --- | --- | --- |
| **Vuosi**  | **Hanke**  | **Maa**  | **Osallistujamäärä**  |
| 2012  | Comenius-projektin suunnittelupalaveri  | Tsekin tasavalta  | 1  |
| 2012  | Comenius-projektin suunnittelupalaveri  | Kroatia  | 2  |
| 2012  | Comenius-projektin suunnittelupalaveri  | Ranska  | 1  |
| 2014  | Erasmus+ KA2 transnational meeting  | Kroatia  | 8  |
| 2014  | Erasmus+ KA2 transnational meeting  | Tsekin tasavalta  | 4  |
| 2015  | Erasmus+ KA1 job shadowing  | Kroatia  | 1  |
| 2015  | Erasmus+ KA1 job shadowing  | Tsekin tasavalta  | 2  |
| 2016  | Erasmus+ KA2 Learning Event   | Tsekin tasavalta  | 7 opettajaa ja 18 oppilasta  |
| 2016   | Erasmus+ KA2 Learning Event  | Kroatia  | 4 opettajaa ja 11 oppilasta  |
| 2017 | Erasmus+ KA1 job shadowing | Espanja | 1 |
| 2018 | Erasmus+ KA1 job shadowing | Ranska | 3-5 opettajaa sovittu vierailulle huhtikuussa |
| 2019 | Erasmus+ KA1 job shadowing | Ranska | 1 |
| 2020 | Erasmus+ KA1 job shadowing | Tsekki | 1 |
| 2022 | Erasmus+ KA1 job shadowing | Espanja | 3 |
| 2023 | Erasmus+ KA1 job shadowing | Tsekki | 1 |
| 2023 | Muu yhteistyö | Irlanti | 1 |

**Opettajien täydennyskoulutus**

|  |  |  |  |  |
| --- | --- | --- | --- | --- |
| **Vuosi**  | **Hanke**  | **Kuvaus**  | **Kohdemaa**  | **Osallistujamäärä**  |
| 2010  | Comenius: opetushenkilöstön täydennyskoulutus  | Rehtorien koulutus Sisiliassa  | Italia  | 1  |
| 2011  | Comenius: opetushenkilöstön täydennyskoulutus  | Speaking Activities That Work: Kielenopetuksen suullisia harjoitteita  | Iso-Britannia  | 1  |
| 2015  | Erasmus+ KA1  | Oppiva yhteisö kansainvälistyvässä maailmassa: Job shadowing, koulun johtaminen  | Kroatia  | 1  |
| 2015  | Erasmus+ KA1  | Oppiva yhteisö kansainvälistyvässä maailmassa: Job shadowing, koulun kansainvälisyyskasvatussuunnitelma ja kielisuihkuttelu  | Espanja  | 3  |
| 2015  | Erasmus+ KA1  | Oppiva yhteisö kansainvälistyvässä maailmassa: Job shadowing, koulun johtaminen  | Tsekin tasavalta  | 1  |
| 2015  | Ystävyyskaupunkitoiminta  | Rehtorivierailu Tromssaan  | Norja  | 1  |
| 2016  | Erasmus+ KA1  | Oppiva yhteisö kansainvälistyvässä maailmassa: Job shadowing, koulun johtaminen sekä koulun kansainvälisyyskasvatussuunnitelma ja kielisuihkuttelu  | Italia  | 5  |
| 2017 | NORD 2021 | Rehtorivierailu | Irlanti | 1 |
| 2018 | Erasmus+ KA122 | Voisimme hyvinkin voida paremminJob shadowing, koulun hyvinvointisuunnitelma | Ranska | 3 |
| 2019 | Erasmus+ KA122 | Voisimme hyvinkin voida paremminJob shadowing, koulun hyvinvointisuunnitelma | Slovenia | 3 |
| 2019 | Erasmus+ KA1 22 | Voisimme hyvinkin voida paremminJob shadowing, koulun hyvinvointisuunnitelma ja hallinto | Portugali | 2 |
| 2019 | NORD+ |  Rehtorivierailu | Kanada | 1 |
| 2023 | Erasmus+ KA122  | Hyvät tavat onJob shadowing, koulun hyvinvointisuunnitelma | Espanja | 2 |
| 2023 | Erasmus+ KA122  | Hyvät tavat onJob shadowing, koulun hyvinvointisuunnitelma | Kypros | 2 |
| 2023 | Erasmus+ KA122 | Hyvät tavat onJob shadowing, koulun hyvinvointisuunnitelma | Ranska | 3 |
| 2023 | Rehtorivierailu (Oulun kaupunki) |  Rehtorivierailu Tanskaan | Tanska | 1 |